

Zagreb, 22. siječnja 2019.

**OBAVIJEST o načinu i formatu dostave podataka**

tvrtkama koje su upisane u Očevidnike uvoznika/izvoznika koji ne podliježe notifikacijskom postupku

i/ili imaju odobrenje Ministarstva zaštite okoliša i energetike za izvoz/uvoz otpada

koji podliježe notifikacijskom postupku

[***Informacija: o pripajanju Hrvatske agencije za okoliš i prirodu Ministarstvu zaštite okoliša i energetike***](https://www.mzoip.hr/hr/aktualno/informacija-o-pripajanju-hrvatske-agencije-za-okolis-i-prirodu-ministarstvu-zastite-okolisa-i-energetike-.html)

*Ministarstvo zaštite okoliša i energetike, sukladno članku 73. stavak 3. „Zakona o izmjeni i dopuni Zakona o zaštiti okoliša“ (NN 118/18 od 27. prosinca 2018.) te brisanjem Hrvatske agencije za okoliš i prirodu (HAOP) iz sudskog registra (17. siječnja 2019. godine) preuzelo je zaposlenike, poslove, prava i obveze Agencije, kao i imovinu, opremu, pismohranu i drugu dokumentaciju.*

*Slijedom navedenog sva pošta namijenjena Hrvatskoj agenciji za okoliš i prirodu od 1. siječnja 2019. godine dostavlja se na adresu* ***Ministarstva zaštite okoliša i energetike, Radnička cesta 80 (7. kat), 10000 Zagreb, OIB: 19370100881.***

Sukladno Zakonu o održivom gospodarenju otpadom („Narodne novine“, br. 94/13, 73/17), tvrtke koje su upisane u Očevidnik uvoznika i/ili izvoznika otpada koji ne podliježe notifikacijskom postupku (članak 121. Zakona) ili imaju Odobrenje Ministarstva zaštite okoliša i energetike za izvoz/uvoz otpada koji podliježe notifikacijskom postupku (članak 130. Zakona) dužne su dostaviti godišnje Izvješće o realiziranom prometu do **1. ožujka tekuće godine** za prethodnu kalendarsku godinu.

**Ukoliko tvrtka nije realizirala izvoz/uvoz tijekom godine, molimo da nas o tome isto tako izvijestite.**

Traženi podaci mogu se dostaviti na jedan od sljedećih načina:

- e-mailom na info@haop.hr, ili

- na adresu: Ministarstvo zaštite okoliša i energetike, Radnička cesta 80 (7. kat), 10000 Zagreb, ili

- faksom 01/4826 173.

**FORMATI ZA DOSTAVU PODATAKA**

* **Izvoz otpada koji ne podliježe notifikacijskom postupku**

Podaci o izvezenim vrstama i količinama otpada koji ne podliježu notifikacijskom postupku dostavljaju se u sljedećoj formi:

|  |  |  |  |  |  |  |
| --- | --- | --- | --- | --- | --- | --- |
| TVRTKAupisana u Očevidnik izvoznika | BROJ UPISAu Očevidnik izvoznika (datum, Klasa, Urbroj) | DRŽAVAu koju je otpad izvezen | NAZIV OTPADA | KLJUČNI BROJ OTPADA(sukladno [Katalogu otpada](https://narodne-novine.nn.hr/clanci/sluzbeni/2015_08_90_1757.html)) | POSTUPAK OPORABE(sukladno [dodatku II. Zakona](https://narodne-novine.nn.hr/clanci/sluzbeni/2013_07_94_2123.html)) | IZVEZENA KOLIČINA (t)**Prijaviti u tonama** |

* **Uvoz otpada koji ne podliježe notifikacijskom postupku**

Podaci o uvezenim vrstama i količinama otpada koji ne podliježe notfikacijskom postupku dostavljaju se u sljedećoj formi:

|  |  |  |  |  |  |  |
| --- | --- | --- | --- | --- | --- | --- |
| TVRTKAupisana u Očevidnik uvoznika | BROJ UPISAu Očevidnik uvoznika (datum, Klasa, Urbroj) | DRŽAVAiz koje je otpad uvezen | NAZIV OTPADA | KLJUČNI BROJ OTPADA(sukladno [Katalogu otpada](https://narodne-novine.nn.hr/clanci/sluzbeni/2015_08_90_1757.html)) | POSTUPAK OPORABE(sukladno [dodatku II. Zakona](https://narodne-novine.nn.hr/clanci/sluzbeni/2013_07_94_2123.html)) | UVEZENA KOLIČINA (t)**Prijaviti u tonama** |

* **Izvoz otpada koji podliježe notifikacijskom postupku**

Podaci o izvezenim vrstama i količinama otpada koji podliježe notifikacijskom postupku dostavljaju se u sljedećoj formi:

| TVRTKAkoja je ishodila Odobrenje | KLASA i URBROJOdobrenja | RAZDOBLJE VAŽENJA Odobrenja | DRŽAVAu koju je otpad izvezen | NAZIV OTPADA | KLJUČNI BROJ OTPADA(sukladno [Katalogu otpada](https://narodne-novine.nn.hr/clanci/sluzbeni/2015_08_90_1757.html)) | OZNAKA | POSTUPAK OPORABE(sukladno [dodatku II. Zakona](https://narodne-novine.nn.hr/clanci/sluzbeni/2013_07_94_2123.html)) | KOLIČINA OTPADA (t) **Prijaviti u tonama** |
| --- | --- | --- | --- | --- | --- | --- | --- | --- |
|   |   | od | do |   |   |   | A | B | H | Y | D | R | odobrena | realizirana |

* **Uvoz otpada koji podliježe notifikacijskom postupku**

Podaci o uvezenim vrstama i količinama otpada koji podliježe notifikacijskom postupku dostavljaju se u sljedećoj formi:

| TVRTKAkoja je ishodila Odobrenje | KLASA i URBROJOdobrenja | RAZDOBLJE VAŽENJA Odobrenja | DRŽAVAiz koje je otpad uvezen | NAZIV OTPADA | KLJUČNI BROJ OTPADA(sukladno [Katalogu otpada](https://narodne-novine.nn.hr/clanci/sluzbeni/2015_08_90_1757.html)) | OZNAKA | POSTUPAK OPORABE(sukladno [dodatku II. Zakona](https://narodne-novine.nn.hr/clanci/sluzbeni/2013_07_94_2123.html)) | KOLIČINA OTPADA (t) **Prijaviti u tonama** |
| --- | --- | --- | --- | --- | --- | --- | --- | --- |
|   |   | od | do |   |   |   | A | B | H | Y | D | R | odobrena | realizirana |

* **Uvoz otpada za koje je ishođeno rješenje o statusu postrojenja s prethodnim odobrenjem**

Sukladno članku 133. Zakona o održivom gospodarenju otpadom („Narodne novine“, br. 94/13, 73/17), pravna ili fizička osoba – obrtnik iz članka 131. Zakona dužna je do 1. ožujka tekuće godine, za proteklu kalendarsku godinu, dostavljati izvješće o uvezenim količinama i vrstama otpada za koje je ishodila rješenje o statusu postrojenja s prethodnim odobrenjem.